cyanic-selkie/wikianc huggingface dataset:
Talö
Fangoguna'ö (Manfaat)
Raso dalö andrö ami gulo ba so göi zakhulada. Si lö tola lö la'ila niha wa ŵa'a dalö andrö sitobali bua so ma'ifu langu khönia misa (Umbinya sedikit beracun), ba hiza no tola möi dalu-dalu anti-radang, ba fangalösi fa'abao zafökhö, da'a nilafo. Bulu faoma hakhi so khönia khala-khala astringen. Baero da'ö si so khönia nasa ya'ia da'ö so hamo ma tepung, villose, polifenol, faoma saponin. Bulu dalhttps://nia.wikipedia.org/wiki/Wikipedia:Ngawal%C3%B6_templat so khönia polifenol. Na la'oguna'ö ia ba guli baero ma folafo zabao, sasai mbulunia faoma hakhi, latutu irege ohama, falemba ba waoso, hiza ba zilö ara ba tola döhö. Ma simane borok, bisul, tola göi ba zakhozi ma si göna idanö  saukhu terkena air panas.
Fananö talö ba dozi ngawalönia (Penanaman & macam-macamnya)
So öfa ngawalö dalö :
Talö sasese la'amawa ba fasa ya'ia da'ö talö pandan faoma talö ketan. Fananö talö latanö ia na ibörögö bawa deu. Lö abua sibai wananö ya'ia, lömoguna khönia wa'onekhe ba wananö ya'ia. Fili nahia wananö ya'ia ba zigöna haga zino. Khao danö fa'abakha 50 × 50 cm, otalua dögi faoma tögi mo'otalua 80 seti. Baero da'ö, be'e khönia dai gurifö bakha ba dögi nikhao mazui awu nalö'ö zui tambu saitö, ba lafuli la balugö zui dögi da'ö. Awena labe'e bakha mbagi dalö sedöna latanö. Fananö ya'ia 2/3 lataru'ö ba danö. Na no irugi sarawawa, owi fefu ndru'u si so ba zitambainia ma ba zifasui ya'ia. Na no irugi sa'ae döfinia ba zi 2-3 waŵa, la taba lehe-lehe sauri khönia lafanaere ena'ö sökhi wa'aurinia, ba tola ya'i la'oguna'ö lala da'a ba wanga'i bulugeu sakali fondeino. Aefa da'ö, awena lanönö zui khönia dambu ba mbörönia. La faigi na tumbu atö nono dalö abölö oya, lafili ma lafindrakö. Ba na no irugi ndröfinia si 7-8 waŵa, talö nomege ba tola sa'ae ladöni ma lahalö mbuania. La döni fefu ba lataba dölania faoma laröi mbagi sitobali tanömö zui.
Lawalawaluo, Lölömatua
Lawalawaluo no sambua desa ba Kecamatan Lölömatua, Kabupaten Nias Selatan. Kodenia ba wamatörö Indonesia 12.04.27.2008.
Manawadanö
Manawadanö no sambua desa ba Kecamatan Hilisalaŵa'ahe, Kabupaten Nias Selatan. Kodenia ba wamatörö Indonesia 12.14.23.2005.
Tuhemberua, Lölömatua
Tuhemberua no sambua desa ba Kecamatan Lölömatua, Kabupaten Nias Selatan. Kodenia ba wamatörö Indonesia 12.04.27.2016.
Hili'otalua, Lölömatua
Hili'otalua ya'ia da'ö no sambua desa ba Kecamatan Lölömatua, Kabupaten Nias Selatan. Kodenia ba wamatörö Indonesia 12.04.27.2005.
Bio'uti
Bio'uti no sambua desa ba Kecamatan Idanögawo, Kabupaten Nias. Kodenia ba wamatörö Indonesia 12.04.10.2025.
Sisobahilisiwalaŵa
Sisobahilisiwalaŵa no sambua desa ba Kecamatan Hilisalaŵa'ahe, Kabupaten Nias Selatan. Kodenia ba wamatörö Indonesia 12.14.23.2004.
Sihare'ö, Mandrehe Utara
Sihare'ö no sambua desa ba Kecamatan Mandrehe Utara, Kabupaten Nias Barat. Kodenia ba wamatörö Indonesia 12.25.06.2004.
Tumari
Tumari no sambua desa ba Kecamatan Lölömatua, Kabupaten Nias Selatan. Kodenia ba wamatörö Indonesia 12.04.27.2021.
Tesikhöri
Tesikhöri no sambua desa ba Kecamatan Lölömatua, Kabupaten Nias Selatan. Kodenia ba wamatörö Indonesia 12.04.27.2017.
Media sosial
Media sosial no teknologi nifotöi interaktif same'e ena'ö tola lafazökhi ba lafazaewe informasi, börö wangera-ngera, omasi'öta awö gofu hadia lala wanguma'ö bö'ö ba wa'awösa nifotöi virtual ba ba gu'ö komputer (li Inggris network). Börö me oya ngawalö nifotöi media sosial andrö, alua göi wa fabö'ö zöndra niha moroi ba definisi da'a yaŵa. Heŵa'ae simanö so sa'atö ni'ilada (li Indonesia fitur) oi so khönia:
Fehede sosial bakha ba döi media sosial eluahania sangoguna awö halöŵö zato no tobali tuho hadia ia ba nahia nifotöi platform andrö. Börö da'ö tola taŵa'ö wa media sosial no fasilitator ma zui sondrou'ö ngawalö gu'ö niha, u'ö ero zi samö-samösa samonönö wa'afakhai niha sato.
Sito'ölönia larugi ngawalö media sosial niha faoma aplikasi gu'ö si so ba komputer desktop ma zui faoma aplikasi media sosial si so ba wakake simane telefon gokhö sonekhe (li Inggris smartphone) ma zui kara wanura digital (li Inggris tablet). Me la'oguna'ö oi wakake andre niha, lafobörö nahia fondrege interaktif, heza tola lafazaewe, lafalulu-fohalöŵö, lafatunö, labulö'ö hadia ia zi no lafazökhi ba la'owuloi ira sangoguna bö'ö. Onönötania, la'oguna'ö media sosial ba wangirö'ö wanörö-tödö, ba wamahaö ya'ira ba ngawalö hadia ia, ba wangombakha'ö ya'ira ba niha, ba ba wariawösa, awö ba wondrou'ö söndra i'otarai ba wamazökhi nifotöi blog, podcast, video ba game. Amakhaita ba gotalua niha ba teknologi si lö mamalö tebulö andre no tobali fokus mbolo wangosili teknologi nifalua samö-samösa niha. Mato ha'uga mbolokha gu'ö media sosial fondrege populer, si so töra 100 juta zangoguna si no mamasura'ö töira, fao ba da'ö Twitter, Facebook (ba Facebook Messenger), WeChat, ShareChat, Instagram, QZone, Sina Weibo, VK, Tumblr, Baidu Tieba, ba LinkedIn. Ba gofu interpretasi, nahia bö'ö andre göi latötöi media sosial: YouTube, Tencent QQ, Quora, Telegram, WhatsApp, Signal, Line, Snapchat, Pinterest, Viber, Reddit, Discord, TikTok, Microsoft Teams, btn. Baero da'ö so nifotöi wiki, ya'ia da'ö bolokha gu'ö nahia wamazökhi sura nifalului niha sato (falulu fohalöwö).
Oi fabö'ö media sosial moroi ba media tradisional simane majalah, koran, TV ba radio töra-töra na lahörögö kualitas, fa'amuzaewenia, fa'oya kali so nösi sibohou, fangoguna'ö ya'ia, awö wa faudu ba dödö niha nösinia, ba falö alio taya manö ia. Baero da'ö so media sosial bakha ba nifotöi sistem transmisi dialogis eluahania oya gumbunia ba oya göi zangouna'ö ya'ia. Na media tradisional so ia ba nifotöi model transmisi monologis eluahania ha sambua gumbunia sadölö ba oya zangoguna'ö ya'ia. Duma-dumania, lafa'ohe'ö sagörö koran ba ato zangoroi'ö ya'ia (li Inggris subscriber), ifazaewe sambua program sambua stasiun radio ba zi sambua kota.
I'otarai me fondrege muzawili gu'ö digital (li Inggris internet), tola te'oguna'ö media digital ba wamazaewe hada ma zui ba wangila hadia hada sambua media. No tobali proses sibohou khö ndra ere wangosili ba wamareso hewisa lala wehede ba mbolo digital.
No la'ila ya'ira sohörögö media sosial wa so oya lua-lua positif ba negatif wangoguna'ö media sosial. Tola itolo niha ba wondrou'ö fariawösa ba komunitas he ba zi faolo omo ba he yaŵa ba gu'ö (li Inggris online) ba tola göi tobali ia fakake ba wamazaewe ngawalö waniaga ma fakake komunikasi efektif khö perusahaan, pengusaha, organisasi si lö mangalui hare (li Inggris non-profit organisation), partai politik ba famatörö. No göi la'ila ya'ira sohörögö wa itugu oya gerakan sosial sangoguna'ö media sosial tolbai fakake komunikasi ba organisasi ba ginötö alua wasöndrata politik niha sato (li Indonesia kerusuhan politik).
Tola göi la'oguna'ö niha media sosial ba wamazaewe turia satulö ba si lö atulö.
Hilimo'asiodua
Hilimo'asiodua no sambua desa ba Kecamatan Idanögawo, Kabupaten Nias. Kodenia ba wamatörö Indonesia 12.04.10.2036.
Orudua Lawalawaluo
Orudua Lawalawaluo no sambua desa ba Kecamatan Lölömatua, Kabupaten Nias Selatan. Kodenia ba wamatörö Indonesia 12.04.27.2028.
Ewo
Ewo no sambua desa ba Kecamatan Lölömatua, Kabupaten Nias Selatan. Kodenia ba wamatörö Indonesia 12.04.27.2023.
Tundröli
Tundröli, urifö sanana sasese tesöndra ba gotalua wafa, sohaga ba zibongi faoma na göna khönia wanikha tanö. Tundröli andre, ba Danö Niha so zanötöi faoma fehede; tundröni. Hiza, tundröli no lafaogö ia ba ngafu gurifö sanana ya'ia da'ö ba li Indonesia kelabang faoma lenyai. Heŵa'ae fehede lenyai lö mufurugö tobali eluaha sinumalö khö dundröli. Ba KBBI, lenyai no so, hiza eluahania awena molo'ö tuho si no tefaehagö, ya'ia da'ö; tebai ma ombuyu, ma ba li Indonesia; lemah, lembek.
Lenyai molo'ö fangi'ila ba wehede ilmiah latötöi ia faoma ngafu orphnaeus brevilabiatus da'a ahatö ia ba ngafu Malikhokhoi ma kelabang. Molo'ö si no la faehagö, wa haga soroma moroi ba mboto dundröli, ya'ia da'ö so khönia nidanö simöi baero ba dögi-tögi ngandrotonia si no la'ila ba mbanua sangoguna'ö li Inggris ya'ia da'ö urifö nikaonira faoma fanötöi "Fire Centipede" ma na lafo'eluaha ia ya'ia da'ö kelabang api. Ba Danö Niha, tundröli andre, oya tesöndra ba nomo sangoguna'ö bagolö sitobali zalo nomo, ba la'iagö ba gotalua wafa. Fa'ebua dundröli andre, no ide-ide sibai, irege tola möi ba dögi dalinga niha na ambö lafaigi-faigi. Idanö simöi baero ba mboto dundröli, moguna ba wame'e daha-taha ba ngawalö nudu sanaisi, irege urifö tanöbö'ö la'ago hua nidanö andrö, ba lö a'ozu la'a dundröli. Tola tefurugö wangi'ilada wa tundröli andre, sambua ngawalö moroi ba ngafu malikhokhoi.
Hili'onozega
Hili'onozega no sambua desa ba Kecamatan Idanögawo, Kabupaten Nias. Kodenia ba wamatörö Indonesia 12.04.10.2019.
Ko'olötanö
Ko'olötanö ya'ia da'ö no sambua desa ba Kecamatan Lölömatua, Kabupaten Nias Selatan. Kodenia ba wamatörö Indonesia 12.04.27.2024.
Umbu'asi
Umbu'asi no sambua desa ba Kecamatan Hilisalaŵa'ahe, Kabupaten Nias Selatan. Kodenia ba wamatörö Indonesia 12.14.23.2003.
Botohilindruria
Botohilindruria no sambua desa ba Kecamatan Lölömatua, Kabupaten Nias Selatan. Kodenia ba wamatörö Indonesia 12.04.27.2026.
Oladanö, Idanögawo
Oladanö ya'ia da'ö no sambua desa ba Kecamatan Idanögawo, Kabupaten Nias. Kodenia ba wamatörö Indonesia 12.04.10.2016.
Umbu'asibarat
Umbu'asibarat ya'ia da'ö no sambua desa ba Kecamatan Hilisalaŵa'ahe, Kabupaten Nias Selatan. Kodenia ba wamatörö Indonesia 12.14.23.2009.
Na'a
Na'a ma ba li Latin Artocarpus no sambua mado zinanö ba gotaluania so zasese tafotöi na'a ba Danö Niha ma töi ilmiahnia Artocarpus heterophyllus. Oya tumbu ia töra-töra ba Asia Selatan faoma Asia Tenggara. Buania tola ebua irege 55 kilo, fa'anaunia tola irege 90 cm ba fa'awe'e-we'enia irugi 50 cm ba ebua hogunia. Töla na'a si no atua tola mame 200 bua ero röfi. Na'a oya gitönia ba no fakhitö-khitö, abua wangeheta na falemba ba nukha. Bua na'a asese labali'ö gule awö wakhe ba wemanga. Asoso mbua andre ba hogu ba tola mu'a manö lö dali larino. Bua andre oya sibai ba döla (mangamohi).
Famotokhi onönöta
Töla na'a si to'ölönia lö esolo sibai ba lö göi ize-ise sibai. Fa'alaŵania so ba zi 20 m, hewa'ae itaria so zondrugi 30 m, molo'ö fa'atabö danö si so ya'ia. Nagole döla zinumbua da'a fasösö, ba na mesokho gulinia ba oya mangele baero gitö.
Bulu na'a so mbörönia 1–4 cm fa'anau. Nga'örö mbulu awe'e-we'e simane uli, lö ombuyu ba owulo-wulo hulö gadulo, 3,5-12 × 5-25 cm wa'ebolo. Bulu andre aoha atoru ba na no atoru toröi lahe si hulö laeduru ba dölania.
Sinumbua na'a andre tefaböbö ba zinumbua nifotöi monoecious, börö me mamohawu ia samösa (tanömö wa'alawe ba tanömö wamatua no so ba zi sambua naha). Bowo andre tumbu barö hakhi mbulu. Bowo wamatua mamo'anau mato 1-3 x 3-8 cm la'a-la'ania owuge'e, hawunia a'uzö-uzö ba amuhua na larino. Bowo wa'alawe owuge'e atua ba no owulo-wulo hulö gadulo mangodombu-dombua.
Bua na'a si tumbu moroi ba ha'uga mbowo (syncarp) no manganau irege 100 cm wa'anau, ulinia hulö mondroi-ndroi ba hiza lö atarö. Nagole mbua na'a tefagamöi moroi ba mbowo no mege, a'usö hulö gana'a nagolenia na no asoso, amuhua ba mo'ida-idanö sami. Hunönia manganau owulo ma zui afifi, 2-4 cm, ifali ia uli sanifi-nifi sagaitö-aitö, aefa da'ö so guli sanifi-nifi tanö bö'ö safusi ba aro ba so göi zombuyu-mbuyu.
Buania ba gunania
Latanö niha na'a ba wombasi buania. Bua sasoso tola mu'a ataha, ba hiza tola göi tobali ia nibadu simane na lafaogö ia faoma idanö baku (li Indonesia es) ma zui lakhökhö lafera'ö ia tobali ŵe (li Indonesia jus). Ba hiza tola göi lafa'anö ia tobali nifotöi dodol ma zui tobali na'a nisano (kolak), keripik ba tanö bö'önia. Oya ngawalö gö si tola mufazökhi moroi ba na'a. Te'oguna'ö göi na'a ba wamohua es krim ba ngawalö nibadu tanö bö'ö. Hunönia abe'e andrö wa itaria lafotöi ia beton ba hiza nano larino ia ba nidanö aukhu tola mu'a tobali börö karbohidrat.
Hunö na'a asese lafaruka ba wondrino na'a nisano ma zui gae nisano ma zui suku. Baero da'ö hunö na'a tola göi latutu tobali hamo. Tola göi larino ba nidanö aukhu ba mu'a manö ma zui lagore.
Bua na'a sawuyu asese labali'ö niha tobali sayur. Ba hulo Sumatra simane ba Padang, latötöi ia na'a nigule (cubadak). Ba Jawa Barat lafaruka khönia zaisö irege tobali ia sayur asam. Ba Jawa Tengah na'a sawuyu lafotöi gori ba labali'ö ia sayur lodeh, ö megono, oseng-oseng gori awö jangan gori. Ba Jogyakarta larino ia tobali gudeg. Na ba Jakarta faoma Jawa Barat bowo simatua (lafotöi babal ma tongtolang) asese sibai lafaruka ba wangahaogö famalala gö ni tötöi rujak.
Bulu na'a sambua wamalala gö gurifö simane nambi, biri-biri ba saŵi. Uli döla na'a tola labali'ö sinali ba ba ginötö föna so zangoguna'ö ya'ia ba wolau nukha. Itaria la'oguna'ö wamaruka gitönia tobali gitö wama'ala fofo ba tola göi te'oguna'ö ia wombalo zatöla ba dundraha.
Nga'ukhu döla na'a mola'a-la'a a'usö ba aoha wangohalöŵögöigö ya'ia. Eu moroi ba döla na'a aro ba lö alio obou ba lö i'a ia henu ma zui talimbo. Baero da'ö alio sibai takile na la'alösö'ö ia faoma fanikha. Andrö asese la'oguna'ö ia ba wamagamöi ngawalö zoguna ba nomo, ora, bawa ndruhö, toga nomo, buatö, silötö ba tanöbö'önia. Moroi ba döla na'a göi lahalö wanga'usö mbaru wandrita niha Buddha.
Ngawalö na'a ba nahia tumbu ia
Auri ba danö tropis irege lintang 25˚ tanö yöu ba he göi tanö raya, heŵa'ae so göi zorugi lintang 30˚. Sinanö da'a abölö auri ia ba nahia soya alua teu ba zi töra moroi ba zi 1500 mm ero döfi ba ba zi lö ara baŵa lökhö. Ambö auri na'a ba nahia sokafu sibai, ba nahia soköli ba ba nahia sabazö-bazö.
Na'a nitanö moroi ba mbua tebörötaigö mobowo na no 2-8 fakhe. Na nitanö moroi ba ndraha, tebörötaigö mobowo na no irugi 2-4 fakhe. Ba danö si sökhi, na'a andre tola manö mowua ba zi sagötö ndröfi. Ba danö Thailand faoma India mamasi sebua mbua na'a tefalua ba gotalua mbaŵa si sara - baŵa si ŵalu; na ba Malaysia ba mbaŵa si öfa ofeta mbaŵa si ŵalu ma zui ba mbaŵa si siŵa ofeta mbaŵa si felendrua.
Ngawalö na'a oya sibai na mufaigi moroi ba döla, ma zui moroi ba mbuania. Na molo'ö ba mbuania so dombua ngawalö na'a andre ya'ia da'ö:
Tola lafohawu (famangowalu mbowo zinumbua) na'a faoma cempedak ba sinumbua bua wamohawu andre tefotöi na'a cempedak.
Tanö moroi ia ba famuzawilinia
Molo'ö wanutunö niha, na'a andre tumbu mböröta ba India, ba gölana Ghats Barat. Hiza ngawalö na'a andre no muzawili ba gölana-gölana tropis, töra-töra ba Asia Tenggara.
Na'a faebu
Auri atabö na'a ba Danö Niha. Ba so dombua ngawalö na'a, ya'ia da'ö na'a sebua ba na'a faebu. Na'a faebu andre, fabö'ö sibai ira na'a sebua. Amaehutara oroma ba mbua. Bua na'a faebu ide-ide moroi ba na'a si to'ölö. Baero wa'ebua mbua, fabö'ö göi huania si tola lafaehusi niha. Hua na'a faebu sasoso abölö atarö wa'amöhuania ma fa'afangö-fangönia moroi ba na'a sebua. Fa'ami na'a faebu faö'ö rasora na'a sebua, tola oya ta'a na'a faebu moroi ba na'a sebua. Lö amaehutara tanö bö'ö. Na'a andre no muzawili ba Danö Niha ba no tobali sambua famalala gö.
Amaedola sifakhai ba Na'a
"Samösa zi manga na'a, ba samösa zi göna gitö"
eluahania: "Samösa zolau si lö sökhi, ba niha bö'ö zi göna bözi-bözi ma sigöna fönu"
"Hana hulö kukuö na'a nono alawe da'ö"
eluahania: "hana lö fa'ahono nono'alawe da'ö satö isendragö ia"
Gogowaya
Gogowaya, sambua gangolifa wofo so'afi, sohombo, sisökhi bu ba li, si no irai auri ba Danö Niha. Gogowaya andre, ba li bö'ö latötöi ia faoma; Rangkong, Enggang, Julang, Kangkareng (bahasa Inggris: Hornbill). Gogowaya andre ya'ia da'ö sambua wofo sanau bawa. Bawa gogowaya ebua ba la'a-la'ania tara nibe'e töi ba wamahaö ma ilmiah ya'ia da'ö; "Buceros" nitöfaigö ba wetaro mbawania so eluaha tandru zawi ma "tanduk sapi" ba li Yunani.
Hoya (sinumbua)
Hoya ma ba döi ilmiah Oncosperma tigilarium ya'ia da'ö sambua döi zinumbua so töla si fakhili-khili ba nohi. Hiza töla hoya andre, sageu ya'ia doi. Ba Danö Niha, asese so wanötöi simane; mowa hoya.
Gogowaya
Fofo gogowaya, fao ba ngafu familia Bucerotidae sifao ba zi 59 ngawalö ma spesies. Siŵa ngawalö gogowaya andre, tefa'aso endemik moroi ba Afrika Selatan, ba hiza so 13 ngawalö gogowaya ma Rangkong si so ba Indonesia. Gogowaya tuho gönia ya'ia da'ö bua geu, bayakomo, bögi, te'u, ulö ba ngawalö zohombo sigide-ide.
Hoya (sinumbua)
Khala-khalania
Töla hoya tola alaŵa irege 12m (itaria göi irugi 30m). Sandrohu dölania afönu ndroi satarö, fa'esolo dölania simane fa'esolo döla wino (Ø 12cm irugi 20cm). Buania hulö mbua wino fa'egebuania ide'ide ya'i moroi ba mbua wino (Li Indonesia pinang). Bulunia fakhili ba mbulu nohi.
Gogowaya
Famaehagö (Deskripsi)
Ba Indonesia, Gogowaya ma sasese lakaoni faoma Enggang ya'ia da'ö fofo sangiagö atua, sebua bawa. Fa'atohare gogowaya andre, oroma ba niha moroi ba ngafo gafi sebua sibai.
Molo'ö sito'ölönia, fofo gogowaya andre, no tola te'ila ngawalönia, ya'ia da'ö moroi ba ha wa'ebua mboto wofo andre. Ngawalö gogowaya sabölö ide-ide ya'ia da'ö nibe'e töi Horizocerus hartlaubi, fa'anau mbotonia so ba zi 32 cm. Spesies gogowaya sabölö ebua ya'ia da'ö Bucorvus leadbeateri fa'abuania ikhamö ba zi 3,77 kg irugi 6,3 kg ba fa'ebolo gafinia na'i'ebolo'ö so ba zi 180 cm.
Hoya (sinumbua)
Nahia asese tumbu ia
Si to'ölönia tumbu hoya ba gatua töra-töra ba nahia sadawa-dawa solaza-laza simane ba zinga nasi ma bazinga nidanö, tesöndra ia göi ba danö Vietnam Selatan, ba danö Kamboja, Filipina, Malaysia ba ba Indonesia. Itugu alö wa'oya hoya börö wamokai gatua.
Gogowaya
Famaehagö (Deskripsi)
Silatao gogowaya andre, botonia abölö ebua moroi ba gogowaya sihene. Hiza, fenaeta dimorfisme seksual no oi fabö'ö-bö'ö, simane, tefaigi moroi ba wa'afabö'ö wa'abua mboto, si no la'ila niha wa massa mboto zilatao ba sihene gogowaya so ba zi 1-17%, ba hiza ngawalönia so ba zi 8-30% na fa'anau mbawania ba 1-21% gafinia.
Fozawili Gogowaya (Distribusi dan Habitat)
Famili Bucerotidae so ba zi 59 spesies sauri irugi ma'ökhö ba tola manö oi fabali molo'ö fetaro zinata mbotonia. Fozawili wofo gogowaya andre ya'ia da'ö ba danö Afrika Sub-Sahara faoma ba India numalö ba Filipina faoma Solomon, ba hiza löhadöi genus si tesöndra ba Afrika faoma Asia. No lasöndra so 24 spesies ba Afrika, 13 bagotaluania ya'ia da'ö fofo moroi ba gatua, hiza tenga ha da'ö moroi ba danö si lö hadöi eu, ba simanö göi ba gatua satua eu.
No lasöndra 10 ngawalö gogowaya ba India, 9 spesies ba zifasui India, ba 1 spesies zi tesöndra ba Sri Lanka.
Hilifalawu, Huruna
Hilifalawu no sambua desa ba Kecamatan Huruna, Kabupaten Nias Selatan. Kodenia ba wamatörö Indonesia 12.14.20.2013.
Caritas Sogawunasi
Caritas Sogawunasi no sambua desa ba Kecamatan Lölömatua, Kabupaten Nias Selatan. Kodenia ba wamatörö Indonesia 12.04.27.2027.
Duria (sinanö)
Duria ma Ndruria no sambua zinanö sauri ba Danö Niha. Töi ndruria tehalö moroi ba li Indonesia durian (eluahania oi mondroi), börö so oya ndroi satarö ba gulinia (faigi gambara mbua ndruria ba nga'örö andre). Sinanö andre tesöndra ia ba danö tropis ba Asia Tenggara ba no tobali bua geu fondrege tehöngö tenga ha ba Danö Niha ba hiza ba zi sagörö Asia Tenggara.
Ngawalö ndruria
Meföna ba Danö Niha, duria andre, sinumbua sauri samösa ba gatua sebolo, fao ia ba geu sauri tanö bö'ö ba dalu gatua. Duria andre, tölania abe'e, ba ebua hogunia, ba auri ia ba danö sabe'e. Fame'e angolifa ndruria andre, la faigi moroi ba nösinia. Na a'usö atö la'a-la'a nösinia, ba niha ba Danö Niha laŵa'ö ia duria balaki, ba no sa'ae nitandroi niha da'ö, lafahulö me sökhi sibai wamaigi ba simanö göi rasonia. Baero la'a-la'a nösinia, ba niha ba Danö Niha lafaigi ha wa'awe'e-we'e nagole nösinia andrö moroi ba hunönia. Na anifi-nifi atö nagole nösinia, ba laŵa'ö ia : duria lae. Baero döi molo'ö wamaigi la'a-la'a nösi ba hegöi fa'awe'e-we'e nösinia, ba Danö Niha oya manö zi fabö'ö moroi ba mbanua tanö bö'ö, labe'e döi ndruria molo'ö nahania ma zui hadia zifakhai ba ndruria andrö, simane doinia mo'ono-ono, ba labe'e döinia duria so'ono doi, ba na egebua atö mbuania, ba lamane duria rumbi, ba wa'oya nasa döi-töi ndruria andrö dozi banua si so ba Danö Niha.
Joko Widodo
I'awalisi zekolania ba Solo Jokowi i'otarai SD irugi SMA. Aefa da'ö itohugö ba Universitas Gadjah Mada (UGM), Yogyakarta, heza isöndra sarjana kehutanan me 1985.
Duria (sinanö)
Fananö ndruria
Me no tedou wangi'ila niha, ba duria tenga sa'ae ha sauri samösa ba dalu gatua sebolo. Duria, no sambua sinumbua ni odödögö wananö ya'ia ba ginötö iada'a. Lala wananö ya'ia, moroi ba hunö, ba niha sowölö-ölö, ibe'e ginötönia ba wo hayaigö hunö ndruria andrö, ba na no moliwiö dania ia, no so mbulunia, ba ikhao danö mato tölu ngafulu seti, ba ihalö nono ndruria no mege ba itanö ba dögi si no la henagö. Sinanö da'a no sambua sinanö silö marase wo urusi ya'ia, me auri ia ba danö, lö balazi la be'e khönia wangatabö, fabö'ö ira na sangodödögö samokai kabu ndruria, ba hiza ba Danö Niha lö hadöi nasa mulau zimane da'ö, duria ba Danö Niha, sifagölötö ba zinanö bö'ö. Na no dania ebua ia, ba moboŵo, ba na aro atö mboŵonia ba tobali bua si sökhi.
Joko Widodo
Tumbu ba ebua-bua ia bakha ba sambua ngambatö si fagölötö. Mogale side-ide namania ba toröi mohalöŵö ba nomo ninania. Ono sia'a Jokowi ba gotalua zi daöfa ira ndraono.
Duria (sinanö)
Gunania ba niha
Baero mbuania sami sibai, inönö nasa na ösinia baga, ma laŵa'ö ia duria balaki, nagole mbuania tola muhaogö tobali tafe druria (li Indonesia tape durian), falaki ndruria (li Indonesia dodol durian) ba tanöbö'önia. Duria andre moguna ia ba wa'auri niha, tölania sesolo no möi fangaro danö ba wetaro situmbu ya'ia. Ba nano esolo dölania ma eunia no atua na mo'amböta sa'e wowuania, ba sokhö ya'ia tola la'obö labali'ö ia bagolö, fafa, toga simöi döla-döla nomo. Hiza baga na duria andrö no atua ndröfinia, me ba wa'atua nia ba da'ö göi wa'asökhi mbagolö nihalö khönia.
Hoya (sinumbua)
Guna
Kio-kionia ma howunia tola göi tobali diwo ma ö.
Joko Widodo
Töi nama Joko Widodo ya'ia da'ö Widjiatno Notomihardjo ba töi ninania Sudjiatmi. Ono sia'a ia ba so datölu nakhinia. Haya'ia nono matua. Töi ndra akhinia ono alawe si datölu, ya'ia da'ö Iit Sriyantini, Ida Yati, ba Titik Relawati. So samösa nakhi Jokowi ono matua nibe'e töi Joko Lukito, ba hiza no ahuwa me ngaluo tumbu ia.
I'o'ou sibai ia amania ba wanohugö sekolania. Börö da'ö göi wa itohugö zekolania irugi isöndra magister manajemen ba UGM me 1991.
Ahöli-höli dödöda ba wamaigi lala halöŵö nitörö Jokowi:
I'odane-danegö halöŵönia ba wondrönia'ö Jokowi ba prinsip nifotöi kejujuran, transparansi ba kesederhanaan. I'ofönai'ö keterbukaan ba integritas ba wamatörönia. Baero da'ö no sa'ae tehöngö wa ibe'e ba dödönia zoguna ba nono mbanua si fagölötö, awö wondrou'ö infrastruktur ba ekonomi. Oroma göi wa i'odödögö wamalua nifotöi kerjasama internasional.
Börö wa'ahatönia ba niha sato, tehöngö sibai Jokowi tobali sondrönia'ö si sederhana ba ahatö ba dödö niha sato. Andrö göi wa ato zolo'ö ya'ia niha sato. Heŵa'ae simanö asese göi terongo wa angetulania (li Indonesia kebijakan) mo'amböta. Iŵa'ö omasi ia wangalösi korupsi ba ba wondrou'ö hak azasi niha, ba hiza götönia tobali presiden lö aetu monönö korupsi ba tetohugö nasa wanguhundragö hak azasi.
No oya döi nitema Jokowi götö wohalöŵönia ba mbolokha politik. Ba gotaluania itema Penghargaan Internasional Lee Kuan Yew, nibe'e wamatörö Singapura 2019. Baero da'ö tebe'e göi khönia Penghargaan Bung Hatta me 2014, nibe'e Komisi Pemberantasan Korupsi.
Lö hadöi
Fosumangeta
Ba da'a so gangolifa fosumangeta nitema Jokowi
Lö hadöi
Duria (sinanö)
Sifakhai ba ndruria
Duria, no molo'ö ngawua wehedenia, fakhai ia ba ngawalö zalua, lamane turia ma duria, asese na amena falukha nono niha, ba fehede si'oföna lafaehagö ba wanofu hadia duria. Hiza fehede da'ö, la faudugö ba lua-lua wanötöi ya'ia. Sifakhai ba ndruria, ya'ia sa'ae simane : ose ndruria, sanaro duria, taŵi-taŵi ndruria, belea ndruria, uli ndruria, ö moroi ba mbua ndruria. Sanandrösa ba daŵi-taŵi ndruria, ba Danö Niha, so sinumbua sotöi ladari, no baga sibai ba wamataŵi duria, lahalö ladari, ba laleu ba galitö, amena lafuyu'ö ba lafataŵi sa'ae ndruria.
Gowe Ndruria
Lö hadöi fehede sifagöna sibai ba tugu li Indonesia, ba hiza tugu andrö ahatö geluahania ba gowe. Iada'a ba Danö Niha no lahaogö gowe fanörötödö wa no irai so ndruru danö ba Danö Niha, ba la'osamuzaigö wangahaogö gowe ndruria. No sökhi sibai, ba wangombakha ba zimöi mondrugi Tanö Niha, wa bua ndruria ba da'a no sambua mbua geu simöi fangamuhua döi Danö Niha, irege meluo mu'owasaini (diresmikan) ia, ba amada matiri ba wetaro famareta ba ginötö Presiden Jokowi so'aturai huku ba Indonesia andre, Ono Niha, sotöi amada Yasona Laoli da'ö zo rasimikö. Ba iada'a no sambua naha si sökhi sibai bawamakhölö ba weamöi manörö ba Gunungsitoli, naha wakodasa.
Lahia
Lahia ma fanötöi ba li Indonesia lamane Jahe (Zingiber officinale), ya'ia da'ö sinumbua sauri badanö sifao ba gangolifa faramasa ba nahanawu ba no göi labali'ö ia famaruka dalu-dalu. Na lafaigi lahia andre, hulö fagölö ia duturu kahe sebua, hiza ia mangebolo ia bangai itaria tumbu nösinia bangainia. Rasonia böi sofu sa'ae hulö fagölö ira ya'i lada ma'ifutö fa'afabö'öra ba raso ba dölötölö irugi aukhu. Raso da'a khönia nifangamöi nifotöi senyawa keton sotöi zingeron.
Waö-waö (Sejarah)
Lahia andre na molo'ö si no la sura ira samareso sinumbua da'a, hulö na moroi ba danö India. Hiza so göi zanguma'ö wa lahia moroi ba danö Republik Rakyat Tiongkok Selatan. Na moroi ba danö India, lahia no la'ohe sitobali amawaö ya'ira niha India ofeta ba Asia Tenggara, Tiongkok, Jepang, irugi Timur Tengah. Aefa da'ö me ba ginötö zazaha kolonialisme, lahia no mame'e fa'aukhu mboto niha ba fa'akhulada ba ngawalö gö, lö tokea niha na lahia andre sambua mbua zinumbua ba danö si no la'oguna'ö ba tehöngö ia ba danö Eropa.
Fangi'ila Sinumbua ba lala wa'aurinia (Botani dan sistematika)
Lahia (Zingiber officinale Rosc.) sambua sinumbua sifao ba gangolifa ngafu Zingiberaceae. Töi Zingiber lahalö moroi ba wehede Sanskerta ya'ia da'ö “singabera” (Rosengarten 1973) ba li Yunani “Zingiberi” (Purseglove et al. 1981) nifo'eluahara ya'ia da'ö tandru (tanduk), börö na lafaigi lahia andre hulö dandru mböhö. Officinale moroi ba wehede latin (officina) si no la'oguna'ö gamaudu ba farmasi ma ba pengobatan (Janson 1981).
Lahia no la'ila niha sato ba li Inggris ya'ia da'ö ginger ma so göi zanötöi ya'ia garden ginger. Töi ginger tefa'aso moroi ba ngawua wehede ba li Prancis: gingembre, na ba li hagörö sabölö ara ma tola laŵa'ö ia fehede meföna ya'ia da'ö: gingifere, Latin: ginginer, Yunani (Greek): zingiberis (ζιγγίβερις). Hiza, fehede sindruhu moroi zingiber tewöwöi moroi ba li Tamil inji ver. Fanötöi ba wetaro ba wamahaö sinumbua (Istilah botani) niŵaö ba wa'a na ba wehede Tamil ya'ia da'ö ver, börö da'ö na akar inji ya'ia da'ö latötöi inji ver.
Ba danö Indonesia lahia andre no oi so döinia dozi banua hezo latanö ia. Simane ba danö hulo Sumatra latötöi ia halia (Aceh), beuing (Gayo), bahing (Karo), pege (Toba), sipode (Mandailing), lahia (Nias), sipodeh (Minangkabau), page (Lubu), dan jahi (Lampung). Ba Jawa, jahe dikenal dengan jahe (Sunda), jae (Jawa), jhai (Madura), dan jae (Kangean). Ba Sulawesi, lahia no I'ila töinia layu (Mongondow), moyuman (Poros), melito (Gorontalo), yuyo (Buol), siwei (Baree), laia (Makassar), faoma pace (Bugis). Di Nusa Tenggara, disebut jae (Bali), reja (Bima), alia (Sumba), faoma lea (Flores). Ba Kalimantan (Dayak), Lahia latötöi niha lamane lai, ba Banjarmasin töinia tipakan. Ba Maluku, lahia latötöi hairalo (Amahai), pusu, seeia, sehi (Ambon), sehi (Hila), sehil (Nusalaut), siwew (Buns), garaka (Ternate), gora (Tidore), faoma laian (Aru). Ba Papua, lahia laŵa'ö ia tali (Kalanapat) faoma marman (Kapaur). Töi-töi lahia andre moroi ba mbanua hezo auri ia, sambua tandra wa no arakhagö dozi banua ba Indonesia no la'ila lahia andre sitobali faramasa ba soguna ba dalu-dalu göi. Börö me lahia andre auri ia ba danö tropis, fananö ya'ia ha ba mbanua nitörö mbana gambara danö (katulistiwa) simane Asia Tenggara, Brasil, faoma Afrika. Ba ginötö iada'a banua Equador faoma Brasil notobali soi sanga'asogö lahia soya ba zi sagörö tanö. Ba gangolifania ba gotalua zinumbua tanöbö'ö, lahia fao ia ba kingdom Plantae, Subkingdom Tracheobionta, Superdivisi: Spermatophyta, Divisi: Magnoliophyta/Pteridophyyta, Subdivisi: Angiospermae, Kelas: Liliopsida-Monocotyledoneae, Subkelass: Zingiberidae, Ordo: Zingiberales, Suku/Famili: Zingiberaceae, Genus: Zingiber P. Mill. Species: Zingiber officinale (Roscoe, 1817) (US National Plant Database 2004). Fehede sigaölö eluaha ba lahia ya'ia da'ö: Amomum angustifolium Salisb., faoma Amomum zingiber L. So ba zi 47 genera faoma ba zi 1.400 ngawalö zinanö sifao ba gangolifa suku Zingiberaceae, si no mozawili ba mbanua tropis faoma sub tropis. Fozawili Zingiber sabölö ebua ma sabölö ebolo ba wetaro danö tanö gatumbukha, sitelulu ba Indo Malaya si no tobali böröta genus Zingiber (Lawrence 1951: Purseglove 1972). Ba Asia Tenggara no tesöndra ba zi 80-90 ngawalö Zingiber si no la farisayoi wa ngawalö lahia da'ö tafa'aso moroi ba mbanua India, Malaya faoma Papua. Ba hiza irugi iada'a lö sangila hezo mbanua sindruhu I'otarai sinumbua lahia andre. Lahia zo zanguma'ö wa hulö na moroi ba China faoma India (Grieve 1931; Vermeulen 1999) ba hiza ngawalö lahia no tesöndra ba mbanua Myanmar (Jatoi et al. 2008) faoma India, si no la faigi wa ba da'ö so wa'auri ngawalö lahia (Ravindran et al. 2005).
Lahia so khönia kromosom 2n=2x=22, ba hiza moroi ba kultivar lahia no la'ila niha sitobali poliploid (Kubitzki, 1998). Darlington faoma Ammal (1945) bakha ba Peter et al. (2007) lafaehagö wa so ngawalö Z. officinale sokhö kromosom fa'oya 28. Darlington faoma Wylie (1955) wa ba lahia tesöndra khönia 2 kromosom B. Rachmandran (1969) ifalua wamareso ba zinumbua lahia andrö (analisis sitologi) ba zi 5 spesies Zingiber ba moroi ba wamaresonia isöndra wa fefu ngawalö lahia si no auri ba danö so khönia kromosom 2n=22. Ratnabal (1979) ifareso kariotipe 32 kultivar lahia (Z. officinale) ba isöndra fefu kultivar lahia so khönia kromosom somatik fa'oyania 22 ba tanöbö'ö nisöndrania so kromosom asimetris (kromosom B) ba kultivar baero kultivar Bangkok faoma Jorhat. Beltram faoma Kam (1984) bakha ba Peter et al. (2007) no lafareso ba 9 Zingiber spp. Ba lasöndra wa Z. officinale no mozikhala ia aneuploid (2n=24), polyploid (2n=66) ba tesöndra khönia B kromosom (2n= 22+2B). Fabö'ö göi moroi khö ninada Etikawati faoma Setyawan (2000), Z. officinale kultivar lahia safusi side-ide jahe putih kecil (emprit), so zihulö gaza (gajah) faoma soyo (merah) sokhö kromosom fa'oyania 2n=32. Eksomtramage et al. (2002) mamalua famareso ba zinumbua da'a, so kromosom 3 spesies Z. officinale moroi ba Thailand ba isöndra 2n=2x=22. Yulianto (2010) menyatakan jumlah kromosom jahe putih dan jahe merah yakni 2n=24=22+2B. Rachmandran (1969) mamalua famareso analisis sitologi ba zi 5 spesies Zingiber, fa'oya khromosom fefu ngawalö lahia ma spesies ya'ia da'ö 2n=22 ba no isöndra wa so wenaeta si findra börö wa'alua nifotöi inversi. Famareso da'a ma laŵaö ia ba wetaro wamahaö ya'ia da'ö Observasi ba gangolifa metaphase mitosis lasöndra wa lahia diploid (2n=2x=22) tesöndra wa'anau kromosom so ba zi 128.02 μm faoma fa'ebolonia 5.82 μm. Rasio lengan kromosom fondrege zanau ba fondrege zadogo-dogo ya'ia da'ö 2.06:1, arakhagö ba zi 45,5% kromosom so khönia 2 lengan ba 2 kromosom zi fabö'ö (Zhi-min et al. 2006). So wa'afabö'ö ba gangorudua kromosom sambua lala wofaogö (adaptasi) ba hewisa wa tehaogö spesies ba zinumbua. Da'a göi möi börö wa'alua ngawalö wa'auri lahia ma (variasi genetic). Baero da'ö tesöndra wenaeta sifindra simöi börö wa'adogo-dogo fertilitas tepung sari samobörö wa so mbua faoma hunö heŵa'ae da'a lö alua ba zinanö lahia.
Khala-khala (Ciri morfologis)
Töla lahia tenga simane töla geu bö'ö, tölania hulö ya'ia fanaha hakhi ma bulunia. Fa'alawa so ba zi 30 ofeta 100 cm. Wa'ania faraha ize-ize situmbu bua khönia so la'a-la'a sa'usö ba soyo si no afangö-fangö huania. Bulunia aganau ikhamö 15 irugi 23 mm ba fa'alaŵa 8 irugi 15 mm. Tangkai daun berbulu halus.
Bowo lahia ebua ia tou ba danö ba wa'ania, fa'anau 3,5 ofeta 5 cm fa'ebolo so ba zi 1,5 ofeta 1,75 cm. Börö mbowo (Gagang bunga bersisik) so ba zi 5 ofeta 7 ngawua. Bowo sola'a-la'a sowuge'e a ruzö-ruzö. Bewe mbowo (Bibir bunga) ba kepala putik la'a-la'ania so bowodoru (ungu). Tangkai putik fa'oyania dombua.
Fangahaogö faoma famawa (Pengolahan dan pemasaran)
Lahia (Rimpang jahe), si'oföna sibai tuho zi no la halo nösinia ba wa'awuyu, lö fataha, tebai ni'irö'ö ara ba nahia. Börö da'ö, moguna alio la'ehaogö ma labali'ö ia aya-aya soguna ba niha, simane labe'e ba gö ni'a. Na'omasi niha lahia andrö mo zökhi lafarou ena'ö labaloi wa'atua böi ba wa'awuyu. Lala wangahaogö lahia na la haogö samösa ia, la'ohamai'ö ia latutu awena lafaruka khönia gulo.
Hilifaondratö
Hilifaondratö no sambua desa ba Kecamatan Lölömatua, Kabupaten Nias Selatan. Kodenia ba wamatörö Indonesia 12.04.27.2029.
Hilisörömi, Moro'ö
Hilisörömi no sambua desa ba Kecamatan Moro'ö, Kabupaten Nias Barat. Kodenia ba wamatörö Indonesia 12.25.04.200. Banua da'e ba no sambua ba gotalua zi 10 banua si so bakha ba kecamatan Moro'ö. Fa'ebolonia 2,76 km (kilo meter) ma 5,28 % moroi ba wa'ebolo kecamatan Moro'ö. Banua andre ba no so ia ba dalu hili simane sifagölötö mbanua ba zi sagörö Tanö Niha. Fefu nomo no tefa'oli fatahö-tahö ba so göi zi fasaule-saule. Ewali nomo si sandrohu banua ba no tobali lala göi ia ba wamakhai omo faoma omo ba banua bö'ö si so ba zi fasui. Fa'aröu Gödo Zalaŵa mbanua Hilisörömi moroi ba gödo Kecamatan Moro'ö so mato 8 kilo meter .
Lahia
Fangahaogö faoma famawa (Pengolahan dan pemasaran)
Lahia sibohou tehalö (Jahe segar) Lahia si no la'ehaogö ba ngawalönia molo'ö fangoguna'ö ya'ia simane faramasa ba tanöbö'önia, la'amawa göi ba fasa lahia sataha irege fefu niha tola la'öli. Na ba Danö Niha dozi harimbale, no tola la'öli ono mbanua lahia andrö.
Hilisörömi, Moro'ö
Banua si faola ba mbanua Hilisörömi, ya'ia da'ö  Onozalukhu Yöu ba gatumbukha, Asi Sebolo nifotöi Asi Hindia (Lautan Hindia) ba gaekhula,  Onolimbu Yöu tanö-raya, ba Laowöwaga tanö-yöu.
Lahia
Fangahaogö faoma famawa (Pengolahan dan pemasaran)
So lahia si no la'ehaogö si tesöndra ba fasa ma ba harimbale simane ba da'a tou:
Hilisörömi, Moro'ö
Molo'ö data Kecamatan Moro'ö Dalam Angka Tahun 2020, fa'ato niha ba Hilisörömi so 544 niha. Ba gotalua da'ö so 264 ndra matua ba 280 ndra alawe.
Niha Mbanua
Niha mbanua Hilisörömi tola tewa'ö oi sifatalífusö manö. Oroma da'e ba mado niha mbanua. Arakhagö fefu Niha Hilisörömi ba ha mado Gulö. Na so mado tanöbö'ö simane Waruwu, Hia ba tanöbö'önia ba lö ato ira. Tola ni'erai ba duru wa'atora. Si fabö'ö mado andrö ya'ia da'ö ira alawe nihalö tobali donga ndra matua niha mbanua Hilisörömi moroi ba mbanua bö'ö. Hiza'i fa'afabö'ö madora andrö ba lö tobali tahataha ba wariawösa ba niha mbanua börö me fetarora no tefagölösi ba niha mbanua so'arota ma sangai ya'ira.
Fangalui Niha Mbanua
Fangalui niha mbanua hilisörömi ha dombua ngawalö nihurufai niha, ya'ia da'ö mohalöŵö ba laza (bertani sawah) ba mogai gitö. Na so ira zohalöŵö ba danöbö'ö si mane sohalöwö ba wamareta, sogale ba nomo ma zui ba harimbale, ba tola teŵa'ö lö ato si'ai ira.
Famahaö ba Zikola
Ba mbanua andre ba so zikola ni'asogö wamareta, ya'iya da'ö SDN ma Sekolah Dasar Negeri. Lö sisindro nasa SMP, SMA, töratöra zikolah salaŵa. Lö sana da'ö
Lahia
Fangahaogö faoma famawa (Pengolahan dan pemasaran)
Lahia andre, moguna sibai ia ba niha, tola lahaogö samösa. Lahia moguna ba wangaukhu mboto, mangalösi eha ingo, ba tola göi mangalösi wa'afökhö na no aefa haid ba ndra alawe.
Hilisörömi, Moro'ö
Agama
Ba Hilisörömi so tölu ngawua gosali, ya'ia da'ö dombu gosali Mbanua Niha Keriso Protestan dan sambua Gereja Katolik. He ŵa'ae simanö ba tola auri ira faoma fa'afaduhu dödö khö Lowalangi
Hada
Banua Hilisörömi no sambua banua nga'ötö zi Lima Ina göi ia. Meföna ba banua andre fao ia ba Nöri Moro'ö. Börö da'ö, fa'auri niha mbanua ba ngawalö gamuata nifalua si mane famalua falöŵa, famazökhi omo, fame'e ono nihalö, ba lafalua da'ö molo'ö goiogoi si no lafatö'ö baora satua ba Wondrakö zi Lima Ina.
Lahia
Lahia ni'oköli'ö faböi obou (Awetan jahe)
Lahia da'a si no lahaogö moroi ba lahia sawena ladöni. Sasese sibai tola tesöndra ia ba fasa ma ba harimbale ya'ia da'ö tingting jahe (permen jahe), acar, asinan, sirup, faoma so nifotöi jahe instan. So ha'uga ngawalö lahia si no la ehaogö da'a no omasi sibai ndra niha moroi ba Asia faoma Australia.
Hamo lahia (Bubuk jahe)
Na da'a lahia ni ehaogö ba fabiri, lahia la'okhoi'ö ofeta oköli awena la gili si no latatugöi ha wa ohamania. Hamo lahia moguna ba farmasi, minuman, alkohol faoma jamu. Sito'ölönia mangoguna'ö lahia soköli.
Oleoresin jahe
Lahia ni ehao da'a fanohugö moroi ba hamo lahia. So khönia wanikha asiri 15 irugi 35%.
Nahia wa'aurinia (Habitat)
Lahia auri ba wa'alaŵa 0 irugi 1500 mete moroi ba dete nasi, löfagölö ngawalö lahia andre hewisa wa'aurinia badanö, simane lahia gaza (jahe gajah), auri ia ba wa'alaŵa I'otarai ba zi 500 ofeta 950 mete.
Lahia andre, tumbu ba danö satabö faoma tobönö khönia nidanö. Moguna khönia deu so ba zi 2500 ofeta 3000 mm ero döfi, ba fa'abasö-basö so ba zi 80% faoma tanö sabasö-basö ma la wa'ö ia PH 5,5 irugi 7,0 ba lafaigi zi so khönia misa simane hara salaŵa (hara tinggi). Si lö tola lö'ö lafaigi, wa nahia ma tanö hezo lahia latanö, böi irege so nidanö si lö mangele.
Ngawalö (Varietas)
So tölu ngawalö lahia si no la'ila dozi niha si tesöndra ba fasa ma ba harimbale, ya'ia da'ö:
Lahia gaza (Jahe gajah/jahe badak)
Lahia da'a lahia ni'alui sibai niha ba fasa internasional. Egebua lahiania, ba lö akhulada sibai rasonia. Da'a zimöi fa'omasi niha khönia.
Lahia sa'usö (Jahe kuning)
Na lahia sa'usö andre, lahia ni söndra niha ba nahanawu, me lahia da'a oya labali'ö ia faramasa gö faoma dalu-dalu, no afangö-fangö huania.
Lahia soyo (Jahe merah)
Lahia soyo andre, lahia sokhö fanikha atsiri salaŵa sibai ba rasonia akhulada sibai. Lahia da'a oya la'oguna'ö ba farmasi faoma jamu. Fa'egebuania, tedou ma'ifu moroi ba lahia sa'usö.
Fangahaogö lahia (Produk jahe)
Ba niha si so ba Eropa ma Amerika sasese lawa'ö ba niha moroi ba gaekhula, ginger ale sambua zi no la ehaogö tobali sambua produk ni alui ma somasi niha bada'ö. Fabö'ö göi ba danö Jepang faoma Tiongkok, ba da'a omasi ira lahia ni'unagö (asinan). Sirup lahia sambua nidanö somasi sibai niha ba danö Tiongkok, Eropa dan Jepang.
Ba Indonesia, simane: sekoteng, bandrek, faoma wedang jahe no göi tobali famolala nidanö fangaukhu mbutu sito'ölö la'amawa ba zibongi.
A grammar of Nias Selatan
A grammar of Nias Selatan (Li Niha, Amakhoita Li Niha Raya) ya'ia da'ö no sambua tesis nisura Lea Brown moroi ba Australia sanandrösa ba gamakhoita li Nono Niha ni'oguna'ö ba danö raya.
Angolifa nösi
Tesis andre 631 nga'örö inönö 15 nga'örö gangolifa nösi, angolita tabel faoma fangadogoi'ö.
Andrew Beatty (antropolog)
Andrew Beatty no samösa gere antropologi moroi ba Inggris si no irai mamalua fangosisi ilmiah ba Danö Niha ba wolohi döi nifotöi D.Phil (doktor filsafat) ba Universitas Oxford, Inggris. Ifa'anö mbua wangosilinia ba Danö Niha andrö bakha ba mbuku Society and Exchange in Nias (1992) faoma buku After the Ancestors. An Anthropologist's Story (2015). Baero da'ö no isura ha'uga ngawua zinura bö'ö si fakhai ba Nono Niha simane Asymetric Alliance in Nias, Indonesia, Ovasa: Feasts of merit in Nias ba Longhouse lockdown. Dua fakhe wa'arania wamalua halöŵö wangosili andrö ba zi sambua banua ba Zusua i'otarai 1986 irugi 1988. Iada'a mohalöŵö ia tobali guru sebua Antropologi ba Universitas Brunel London.
Sara waŵa hua ba nora, döfi tou hua ba golayama (moroi ba zinura Ovasa)
Somölömölö
Somölömölö ya'ia da'ö no sambua desa ba Kecamatan Somölömölö, Kabupaten Nias. Kodenia ba wamatörö Indonesia 12.04.29.2005.
Kecamatan Lölöwa'u
Lölöwa'u ya'ia da'ö no sambua kecamatan ba Kabupaten Nias Selatan, Provinsi Sumatra Utara. Kodenia ba wamatörö Indonesia 12.14.08. So khönia 14 desa.
Siŵa wulu a lima dalil Luther
Siŵa wulu a lima dalil Luther, 95 Tesis, ma Fabu'asa sifakhai ba Högö zura andrö tafa'aso moroi ba cetakan pamflet Basel 1517. Ni sura siföföna 95 Tesis mangoguna'ö sambua ‘'incipit'' moroi na sambua högö zura sanutunö nösinia. Molo‘ö plakat Nuremberg 1517 I börötaigö faoma fehede; Amore et studio elucidande veritatis: hec subscripta disputabuntur Wittenberge. Presidente R.P Martino Lutther ... Quare petit: vt qui non possunt verbis presentes nobiscum disceptare: agant id literis absentes. Luther asese manötöi "meine Propositiones" (proposisi-proposisiku). ya'ia da'ö sambua waö-waö, ma proposisi ba wabu'asa ndra sangila amakhoita ma ba li Indonesia asese lawa'ö perdebatan akademik, ni sura me 1517 ya'ia da'ö Martin Luther, profesor teologi moral Katolik ba Universitas Martin Luther Halle-Wittenberg, Jerman. 95 Tesis tesura ngawalö hadia ia zi no i fa'ema Luther si no i'ila sambua halöŵö sambö enahöi moroi ba zanga'i halöŵö Lowalangi ma so halöŵö ba gosali meluo da'ö, ya'ia da'ö mamawa sura fangefa horö ma indulgensi, nihaogö ba zura si sökhi (sertifikat) ni farisayoi niha ba ginötö da'ö tola mangalösi hukuma ma huku horö, ba wamati niha Keriso, ni falua so wöli sura da'ö. Ba 95 Tesis, Luther ifa'ema wa famalalini era-era ba wamati khö Zo'aya si no i fa'ema Yesus ena'ö te'efa'ö horö, ya'ia da'ö famalalini era-era soroi ba dödö tenga ha sala la'ila niha, tenga famati lehe dalö, ha kua zami, tenga ha sambua lala halöŵö ba gosali, hiza sindruhu-ndruhu moroi ba dödö irege ba gangawalö lala wa'auri ha Yesu gubalo si sökhi. Molo'ö Luther wa famawa sura fengefa horö ma ni tötöi indulgensi tenga fangefa'ö horö, möi fa'aröu niha moroi ba wamalalini era-erara, me lamane tödöra noa ya'i so khöda zura wangefa horö, tenga ha da'ö, möi fanayaigö fo hi'a tödö ba niha samati ba wanolo ma famalua fa'omasi ba nawö simane fatolosa ba niha sinumana, me ba dödö niha keriso meluo da'ö wa na no la'okhögö zura wangefa horö, no sambua fa'ahono dödö khöra. Meluo inötö andrö, hewa'ae Luther ifagölösi wetaronia khö Paus Leo X ma ni'ila niha Sri Paus ba wamaigi ‘indulgensi, 95 Tesis no molaŵa satu bulla kepausan ba ngahönö si fele'öfa wanguma'ö wa Paus tola mangoguna'ö harato gosali ma harta kekayaan Gereja ba ngawalö famalua si sökhi moroi khö niha samati ba ginötö si no numalö, ba wangefa'ö niha ba huku börö horö. 95 Tesis lafa'anö ba möi lala ba wabu'a-bu'asa, tenga ha ba wama'ema fandrafe ma bua wangera-ngera nifa'ema Luther, ba hiza aefa da'ö Luther i fa'ema wangombakha sifakhai ba zi no ifa'ema ni be'enia högö, “Fanutunö hadia ia zalua moroi ba wabu'asa sifakhai ba Indulgensi ” ma na la wa'ö ba li Indonesia ya'ia da'ö: Penjelasan dari Perdebatan Terkait Nilai Indulgensi.
Luther ifa'ohe'ö 95 Tesis sifao sura ni tandrösaigönia khö Albertus moroi Brandenburg, Uskup Agung Mainz, ba 31-10-1517, ngaluo si no la bali'ö si tobali inötö ma ngaluo wanörö tödö Reformasi Protestan ma laŵa'ö ia era ba zi döfi ya'ia da'ö Hari Reformasi. Luther mamalemba sura 95 Tesis ba högö mbawandruhö gosali niha samati, faoma ba gosali-gosali tanöbö'ö ba Wittenberg molo'ö sito'ölö lafalua ba Universitas ero 31 mbaŵa sifulu ma ba gotalua mbaŵa sifelezara. 95 Tesis ba wa'alio la fulö la fonga'örö, la ali ba li bö'ö ba la fazaewe ba zi sagörö Geremani ba Eropa. Moroi ba da'a tebörögö nifotöi fasuwöta Pamflet ma perang pamflet khö ndra sanga'i huhuo sebua indulgensi Johann Tetzel, irege möi fa'amohöngö Luther. Ya'ira angowuloa so kafaloi gosali, la fakaoni'ö ma la huku zi Luther, laŵa'ö khönia wa famaha'ö ni faluania no si fakhai ba famaha'ö si fatuwu khö Zo'aya ma famahaö si sala, so aekhula sabölönia ba ekskomunikasi ba ndröfi 1521. Heŵa'ae 95 Tesis sitobali famobörö Reformasi Protestan, fangera-ngera Luther sifakhai ba indulgensi lö ibe'e sibai ba dödönia me abölö sökhi ba wo'angeragö sifakhai ba teologis me i'ila wa ba gafuariata so wa'afabali gosali, simane, famaduhu'ö fa'atulö ma pembenaran teologi ba wamati ma fefu tefa'oli ia ba (sola fide) faoma famaso nikuku ma keterbelengguan kehendak. Fa'amohi'a ba ngawalö zalua andrö, awena terongo ba niha ba ginötö sara aefa da'ö, ba lö ibe'e dödönia wanura 95 Tesis sitobali famobörö lala wamaha'ö sifabö'ö moroi ba wetaro Roma.
Waö-waö (Latar belakang)
Martin Luther, samösa profesor teologi moral ba Universitas Martin Luther Halle-Wittenberg ba sanga'i huhuo sebua ba Kota, manura 95 Tesis so laŵa osali samalua indulgensi. Ba Gosali Katolik, ha sambua-sambua gosali niha Keriso ba Eropa Barat meluo da'ö, indulgensi no sambua lala moroi ba karya keselamatan. Ba lala si no la haogö da'ö, ba ginötö niha Keriso so wangera-ngera wa ya'ia sebua horö, ba i'akui horö andrö, horönia te'efa'ö ba lösa'ae khönia hukuma ba galitö sohola-hola ba narako, he naso horö, ba tenga horö si lö aetu. ''Penitensi/Peniten tola mangeheta fa'auri niha ba huku horö na lafalua zatulö, ba börö wa'ahakhö dödö Zo'aya. Na lö atö tefalua hukuma khönia ba wa'auri ba gulidanö, moguna ba galitö fangeheta horö. Moroi ba indulgensi si no la bali'ö hulö fa'ebua dödö ba huku horö, tola la'alösi irugi la sasai horö andrö. Dalam penyalahgunaan sistem indulgensi, kaum rohaniwan memanfaatkannya dengan menjual indulgensi dan paus memberikan pernyataan resmi dengan imbalan biaya tertentu.
Ya'ira ira Paus, so khöra kuaso ba wame'e famawa sura fangefa horö ma ba ono mbanua niha keriso tola mowöli sura fangefa horö nifarisayoira si so ba galitö sa manafi (berada dalam api penyucian). Da'a zimöi fa'atumbu wehede sanguma'ö; “Na, terongo atö wa'atezaumba loga-loga ba weti fangefa horö, fa'auri si so ba galitö so hola-hola, manaoka möi baero”, ba li Indonesia ya'ia da'ö; "Begitu sekeping koin dalam peti uang berdenting, jiwa dari api penyucian melompat". Ira sangila amakhoita ma si no so fa'aboto ba dödö (Para teolog) ba Universitas Paris no irai larongo wehede da'ö ba gafuriata abad si felelima. Para kritikus indulgensi sebelumnya misalnya John Wycliffe, yang menyangkal bahwa paus memiliki yurisdiksi atas api penyucian. Jan Hus dan para pengikutnya pernah mengadvokasikan suatu sistem penitensi atau silih yang lebih berat, yang di dalamnya tidak tersedia indulgensi. Johannes von Wesel juga pernah menyerang indulgensi pada akhir abad kelima belas. Para penguasa politik berkepentingan dalam mengendalikan indulgensi karena ekonomi lokal bergejolak saat uang untuk indulgensi pergi dari wilayah mereka masing-masing. Para penguasa sering kali berusaha mendapatkan bagian dari hasilnya atau melarang indulgensi sama sekali, seperti yang dilakukan Adipati Georgius di Elektorat Sachsen tempat Luther tinggal.
Ba ndröfi si 1515, Paus Leo X i'amualagö sambua indulgensi penuh soguna ba wombai fangahaogö Basilika Santo Petrus di Roma. Indulgensi ma sura fangefa horö da'a, fabö'ö moroi ba zi to'ölö me moguna ba wo tabusi ngawalö horö simane, fanagö ba fohorö. Fefu huhuo sebua ba gosali sifakhai sura fanasai horö, la batogö ba zi 8 fakhe wa'ara, lafaha'ö ira ena'ö ha sambua wehedera ba wama'ema turia indulgensi da'ö. Fefu zangai halöŵö la fahaö sindruhu-ndruhu, irege ato niha zame'e fasumangeta ma fanuno ba zura wangefa horö iada'a me fabö'ö ma'ifu moroi ba zura ziföföna. Johann Tetzel ditugaskan untuk berkhotbah dan menawarkan indulgensi tersebut pada 1517, dan kampanyenya di kota-kota dekat Wittenberg menarik minat banyak penduduk Wittenberg untuk mengunjungi kota-kota itu dan membelinya, karena penjualannya telah dilarang di Wittenberg dan kota-kota Sachsen (Saxon) lainnya.